Prințul Archie Harrison Mountbatten-Windsor a cântărit 3,5 kg și s-a născut la ora 5.26 dimineața, într-o cameră împodobită cu lumânări electrice și o fotografie a Prințesei Diana.
Primele imagini publicate două zile mai târziu îl arătau cum era prezentat regretatei regine și prințului Philip, străbunicii săi.
Prințul Harry a declarat încântat că nașterea lui Archie a fost „cea mai uimitoare experiență pe care mi-aș fi putut imagina vreodată".
Însă, din cauza disensiunilor regale care au dus la mutarea lui și a lui Meghan în California, și-a petrecut doar primele cinci luni de viață în Marea Britanie.
Deși și-a petrecut doar primele luni de viață în Marea Britanie, Archie s-a adaptat de minune la noua sa casă din California, alături de sora sa mai mică, Lilibet, în vârstă de doi ani, relatează Daily Mail.
Potrivit dezvăluirilor din documentarul Netflix al familiei, micuțul Archie duce o viață plină, alergând pe plajă după pescăruși și ajutându-și părinții la cules de portocale în grădină.
Educația lui Archie este, de asemenea, o prioritate pentru Harry și Meghan. Acesta a început deja grădinița și se pregătește să înceapă educația cu normă întreagă la vârsta de șase ani.
(sursa: Mediafax)